पाएं अपने शहर की ताज़ा ख़बरें और फ्री ई-पेपरडाउनलोड करें
नकली रेमडेसिविर इंजेक्शन की कालाबाजारी में सीआईए-वन ने मंगलवार देर रात उत्तराखंड के मुख्य सप्लायर खुशनसीब काे पंचकूला से गिरफ्तार कर लिया। उसके भांजे की चंडीगढ़ में दवाइयाें की फर्म है। मामा-भांजा मिलकर पानीपत में हैदराबादी अस्पताल में एपी मेडिकल स्टाेर संचालक प्रदीप काे 700 से 800 इंजेक्शन बेच चुके थे।
प्रदीप की गिरफ्तारी के बाद पुलिस आराेपी खुशनसीब तक पहुंची। उसे बुधवार काे काेर्ट में पेश किया, जहां से उसे 7 दिन की पुलिस रिमांड पर साैंपा गया। अभी उसका भांजा फरार है। सीआईए-वन प्रभारी राजपाल सिंह ने बताया कि 27 अप्रैल को सेक्टर-18 में सरकारी काॅलेज के पास कार सवार कलंदर चाैक निवासी मेडिकल स्टाेर संचालक केशव उर्फ कन्नू, जलालपुर निवासी सुनील व गुरुनानकपुरा निवासी सुमित काे गिरफ्तार कर 19 इंजेक्शन बरामद किए थे। ये 35 हजार रुपए में एक इंजेक्शन बेच रहे थे। पूछताछ में सामने आया कि इंजेक्शन प्रदीप से खरीदे हैं।
शनिवार काे पुलिस ने प्रदीप काे गिरफ्तार किया। 4 दिन के पुलिस रिमांड के दाैरान प्रदीप ने बताया कि वह इंजेक्शन उत्तराखंड के युवक से खरीदता है। सीआईए मंगलवार रात काे प्रदीप काे साथ लेकर पंचकूला पहुंची। जहां से मुख्य सप्लायर उत्तराखंड के हरिद्वार जिले के लाठर देवासेक निवासी खुशनसीब पुत्र जमील काे गिरफ्तार किया। दवाइयों की सप्लाई के लिए खुशनसीब और उसके भांजे का प्रदीप के पास आना-जाना लगा रहता था। भांजे ने उसके साथ मिलकर साजिश बनाई और इंजेक्शन की कालाबाजारी करनी शुरू कर दी।
मामा-भांजे ने मिलकर कमाए 96 लाख रुपए
सीआईए वन प्रभारी ने बताया कि मामा-भांजे ने मिलकर प्रदीप काे अभी तक 12 हजार रुपए प्रति इंजेक्शन के हिसाब से 700 से 800 रेमडेसिविर इंजेक्शन बेच चुके हैं। इस हिसाब से प्रदीप ने उनकाे करीब 96 लाख रुपए की पेमेंट की है। प्रदीप ने आगे 15 से 30 हजार रुपए में इंजेक्शन बेचा है।
अभी तक वह रेमडेसिविर के 750 इंजेक्शन विभिन्न स्थानों पर बेच चुका है। इनमें से उसने 100 इंजेक्शन अपने भांजे सुमित, 150 इंजेक्शन सक्षम व 40 इंजेक्शन केशव को बेचने के लिए दिए थे। अभी सक्षम फरार है। पानीपत में 4 गिराेह पकड़े जा चुके हैं। चाराें काे प्रदीप ही इंजेक्शन सप्लाई करता था। प्रदीप 4 दिन की पुलिस रिमांड पर है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn